b'\n_START_ARTICLE_\nCultul personalit\xc4\x83\xc8\x9bii\n_START_PARAGRAPH_\nCultul personalit\xc4\x83\xc8\x9bii este un termen care define\xc8\x99te venerarea excesiv\xc4\x83 a unui singur conduc\xc4\x83tor aflat \xc3\xaenc\xc4\x83 \xc3\xaen via\xc8\x9b\xc4\x83. Termenul a fost inventat de conduc\xc4\x83torul Uniunii Sovietice Nikita Hru\xc8\x99ciov la scurt\xc4\x83 vreme dup\xc4\x83 moartea lui Stalin, dar fenomene asem\xc4\x83n\xc4\x83toare existau cu mult timp \xc3\xaenainte. Cultul personalit\xc4\x83\xc8\x9bii din timpul vie\xc8\x9bii lui Iuliu Cezar a displ\xc4\x83cut puternic patricienilor republicani; a deschis drumul pentru cultul familiei imperiale \xc3\xaen Imperiul Roman._NEWLINE_Cultul personalit\xc4\x83\xc8\x9bii caracterizeaz\xc4\x83 de obicei statele totalitare sau statele care au avut parte recent de revolu\xc8\x9bii. Renumele unui singur lider, deseori caracterizat drept "liberator" sau "salvator" al poporului, ridic\xc4\x83 conduc\xc4\x83torul la un nivel aproape divin. Portretul conduc\xc4\x83torului apare peste tot, la fel ca \xc8\x99i statuile sau monumentele dedicate m\xc4\x83re\xc8\x9biei \xc8\x99i \xc3\xaen\xc8\x9belepciunii liderului. Lozincile \xc8\x99i citatele din opera \xc8\x99efului acoper\xc4\x83 pancarte uria\xc8\x99e, zidurile, iar c\xc4\x83r\xc8\x9bile cuprinz\xc3\xa2nd discursurile \xc8\x99i scrierile lui umplu libr\xc4\x83riile \xc8\x99i rafturile bibliotecilor. Nivelul lingu\xc8\x99elii poate ajunge la cote care pot ap\xc4\x83rea absurde unuia din afar\xc4\x83. De exemplu, pe timpul Revolu\xc8\x9biei Culturale, toate tip\xc4\x83riturile chineze\xc8\x99ti, \xc3\xaenclusiv publica\xc8\x9biile \xc8\x99tiin\xc8\x9bifice, con\xc8\x9bineau citate din Mao Zedong, \xc8\x99i toate aceste citate erau tip\xc4\x83rite cu litere \xc3\xaengro\xc8\x99ate ro\xc8\x99ii. Alt exemplu este cel al liderului na\xc8\x9bionalist chinez, Chiang Kai-Shek. C\xc3\xa2nd acesta a murit, taiwanezilor li s-a cerut s\xc4\x83 c\xc3\xa2nte c\xc3\xa2ntecul memorial Chiang Kai-Shek, care-l l\xc4\x83uda pe Chiang ca fiind "salvatorul na\xc8\x9biunii" \xc8\x99i "cea mai mare personalitate din toat\xc4\x83 lumea"._NEWLINE_Cultul personalit\xc4\x83\xc8\x9bii tinde s\xc4\x83 prezinte liderul \xc8\x99i statul ca fiind contopi\xc8\x9bi, devenind imposibil s\xc4\x83 \xc3\xaen\xc8\x9belegi via\xc8\x9b\xc4\x83 unuia f\xc4\x83r\xc4\x83 cel\xc4\x83lalt. De asemenea, ajut\xc4\x83 s\xc4\x83 justifice conducerea dur\xc4\x83 dictatorial\xc4\x83, iar propaganda \xc3\xaei face pe cet\xc4\x83\xc8\x9beni s\xc4\x83 cread\xc4\x83 c\xc4\x83 ac\xc8\x9bioneaz\xc4\x83 ca cei mai drep\xc8\x9bi conduc\xc4\x83tori. \xc3\x8en plus, cultul personalit\xc4\x83\xc8\x9bii mai urm\xc4\x83re\xc8\x99te deseori s\xc4\x83 z\xc4\x83d\xc4\x83rniceasc\xc4\x83 orice fel de opozi\xc8\x9bie din interiorul elitei conduc\xc4\x83toare. At\xc3\xa2t Stalin c\xc3\xa2t \xc8\x99i Mao Zedong au folosit cultul lor al personalit\xc4\x83\xc8\x9bii pentru a strivi oponen\xc8\x9bii politici din partid sau din afara lui._NEWLINE_Crearea unui a\xc8\x99a de cuprinz\xc4\x83tor cult al personalit\xc4\x83\xc8\x9bii a dus deseori la critici aspre ale regimurilor lui Stalin sau, \xc3\xaen special, al lui Mao Zedong. \xc3\x8en perioada de glorie a regimurilor lor, ambii lideri ap\xc4\x83reau ca ni\xc8\x99te conduc\xc4\x83tori omniprezen\xc8\x9bi, destina\xc8\x9bi s\xc4\x83 conduc\xc4\x83 na\xc8\x9biunile lor pe veci. Ordinele guvernamentale cereau s\xc4\x83 se pun\xc4\x83 portretele lor \xc3\xaen fiecare cas\xc4\x83, \xc3\xaen fiecare cl\xc4\x83dire public\xc4\x83, iar mul\xc8\x9bi poe\xc8\x9bi \xc8\x99i arti\xc8\x99ti erau instrui\xc8\x9bi s\xc4\x83 produc\xc4\x83 lucr\xc4\x83ri care s\xc4\x83-l glorifice pe lider. Pentru a justifica acest nivel al vener\xc4\x83rii, at\xc3\xa2t Mao c\xc3\xa2t \xc8\x99i Stalin au \xc3\xaencercat s\xc4\x83 se prezinte ca persoane umile \xc8\x99i modeste \xc8\x99i caracterizau deseori cultul personalit\xc4\x83\xc8\x9bii care-i viza ca pe o manifestare spontan\xc4\x83 a dragostei popoarelor lor. \xc3\x8en particular, Stalin a folosit aceast\xc4\x83 scuz\xc4\x83 pentru a justifica campania masiv\xc4\x83 a Partidului Comunist de redenumire a diverselor locuri \xc3\xaen onoarea sa. (Vezi \xc8\x99i Lista locurilor care au primit numele lui Stalin). _NEWLINE_Cultul personalit\xc4\x83\xc8\x9bii poate s\xc4\x83 se pr\xc4\x83bu\xc8\x99easc\xc4\x83 foarte repede dup\xc4\x83 moartea liderului. At\xc3\xa2t Stalin c\xc3\xa2t \xc8\x99i Mao au fost exemple valabile pentru aceast\xc4\x83 afirma\xc8\x9bie. \xc3\x8en unele cazuri, fostul lider subiect al cultului personalit\xc4\x83\xc8\x9bii ajunge s\xc4\x83 fie calomniat dup\xc4\x83 moarte, deseori f\xc4\x83c\xc3\xa2ndu-se eforturi mari pentru redenumirea de localit\xc4\x83\xc8\x9bi \xc8\x99i demolarea statuilor._NEWLINE_Este de remarcat c\xc4\x83 termenul \xe2\x80\x9ecultul personalit\xc4\x83\xc8\x9bii\xe2\x80\x9d nu se refer\xc4\x83 \xc3\xaen general la respectul fa\xc8\x9b\xc4\x83 de deceda\xc8\x9bi, (a\xc8\x99a precum sunt fondatorii na\xc8\x9biunilor \xe2\x80\x93 de exemplu; faptul c\xc4\x83 Lenin a fost glorificat \xc3\xaen Uniunea Sovietic\xc4\x83 nu constituie un cult al personalit\xc4\x83\xc8\x9bii, deoarece ac\xc8\x9biunile s-au petrecut dup\xc4\x83 moartea sa), \xc8\x99i nici nu se refer\xc4\x83 la lideri onorifici, care nu au o putere real\xc4\x83. Un astfel de caz este cel care legat de monarhi, a\xc8\x99a cum este regele Tailandei, al c\xc4\x83rui portret este expus cu respect \xc3\xaen numeroase locuri publice, dar conven\xc8\x9biile sau legile \xc3\xaempiedic\xc4\x83 transformarea acestei forme de respect \xc3\xaen putere politic\xc4\x83 real\xc4\x83. _NEWLINE_Alte cazuri notabile ale cultului personalit\xc4\x83\xc8\x9bii mai sunt: Adolf Hitler \xe2\x80\x93 Germania Nazist\xc4\x83, Kemal Atat\xc3\xbcrk \xe2\x80\x93 Turcia, Ho Chi Minh \xe2\x80\x93 Vietnam, Tito \xe2\x80\x93 Iugoslavia, Nicolae Ceau\xc8\x99escu \xe2\x80\x93 Rom\xc3\xa2nia, Enver Hoxha \xe2\x80\x93 Albania, Dalai Lama \xc3\xaen Tibet, \xc3\xaencercarea lui Siad Barre \xc3\xaen Somalia \xc8\x99i Saddam Hussein \xe2\x80\x93 Irak. Imperiul Roman \xc8\x99i lumea Greciei Antice au avut multe caracteristici echivalente cultului personalit\xc4\x83\xc8\x9bii. \xc3\x8en Egiptul antic cult al personalit\xc4\x83\xc8\x9bii poate fi considerat\xc4\x83 practica de ridicare a faraonului la rangul de rege zeu._NEWLINE__NEWLINE_Cultul personalit\xc4\x83\xc8\x9bii nu apare \xc3\xaen mod universal printre toate societ\xc4\x83\xc8\x9bile totalitare sau autoritariste. C\xc3\xa2teva dintre cele mai opresive regimuri au ar\xc4\x83tat pu\xc8\x9bin\xc4\x83 venera\xc8\x9bie fa\xc8\x9b\xc4\x83 de lider sau chiar de loc. Guvernul Khmerilor Ro\xc8\x99ii \xc8\x99i guvernul teocratic taliban din Afganistan au evitat cultul personalit\xc4\x83\xc8\x9bii, \xc8\x99efii acestor regimuri au r\xc4\x83m\xc3\xa2n\xc3\xa2nd aproape necunoscu\xc8\x9bi. \xc3\x8en aceste cazuri, lipsa de manifest\xc4\x83ri ale cultului personalit\xc4\x83\xc8\x9bii par fi par\xc8\x9bial motivate de dorin\xc8\x9ba de a proteja o imagine a statului f\xc4\x83r\xc4\x83 chip, dar omniprezent \xc8\x99i omnipotent. \xc3\x8en alte cazuri, ca \xc3\xaen cazul Chinei post-Mao, autorit\xc4\x83\xc8\x9bile nu agreeaz\xc4\x83 cultul personalit\xc4\x83\xc8\x9bii de fric\xc4\x83 s\xc4\x83 nu strice echilibrul politic de la v\xc3\xa2rful ierarhiei de partid. \xc3\x8en ziua de azi unele \xc8\x9b\xc4\x83ri care suport\xc4\x83 cultul personalit\xc4\x83\xc8\x9bii sunt Coreea de Nord a lui Kim Jong-il (care l-a urmat pe tat\xc4\x83l s\xc4\x83u, decedatul Kim Il Sung) \xc8\x99i, p\xc3\xa2n\xc4\x83 \xc3\xaen 2006, Turkmenistanul lui Saparmurat Niyazov._NEWLINE_Cazul cultului personalit\xc4\x83\xc8\x9bii personajului fictiv Big Brother este f\xc4\x83cut celebru \xc3\xaen romanul O mie nou\xc4\x83 sute optzeci \xc8\x99i patru de George Orwell. Personajul este bazat probabil pe via\xc8\x9ba contelui britanic Kitchener, dar mult mai probabil pe aceea a lui Stalin.'